วิธีการเอาชนะแบบผู้เล่นระดับกลาง วิธีการเอาชนะแบบผู้เล่นเบื้องต้น วิธีการเอาชนะแบบผู้เล่นระดับสูง
คอยดูว่าคู่แข่งกำลังวางแผนด้วยหมากอะไรอยู่, เขาต้องการจะยึดพื้นที่ฝั่งไหนของกระดาน ให้ลองคิดว่าหากคุณเป็นคู่แข่ง คุณจะใช้แผนระยะยาวแบบใดกัน หลังจากที่คุณมีความรู้เบื้องต้นจากการเล่นแล้ว คุณจะสามารถประเมินคู่แข่งได้ว่าเขากำลังถอย, กำลังจัดการโจมตีหรือเปล่า? ให้มองแล้วถามตัวเองว่า แผนการขั้นสุดท้ายของคู่แข่งคืออะไร? มีหนทางไหนไหมที่คุณจะขัดขวางแผนการนั้นหรือหยุดแผนการนั้นได้? คู่แข่งกำลังถือความได้เปรียบและคุณจำเป็นต้องถอยเพื่อรักษาหมากไว้หรือเปล่า? หรือคุณสามารถสร้างความกดดันให้กับคู่แข่งได้มากกว่านี้กันนะ? การกินแลกหมากนั้นควรทำเมื่อคุณจะได้ความได้เปรียบเพิ่มขึ้นจากการแลกนั้น ยกตัวอย่างเช่น กินแลกม้ากับควีนเป็นต้น แต่การกินแลกอาจซับซ้อนขึ้นเมื่อคุณต้องกินแลกหมากที่เหมือนกัน โดยทั่วไปแล้วคุณ “ไม่ควร” กินแลกเมื่อมีปัจจัยดังต่อไปนี้  เมื่อคุณมีความได้เปรียบในตำแหน่งต่างๆ, ควบคุมพื้นที่ตรงกลางอยู่และกำลังเตรียมการโจมตี หากคุณยิ่งมีหมากน้อย คุณยิ่งเสียความได้เปรียบมากยิ่งขึ้นและทำให้คู่แข่งโจมตีคุณกลับได้ง่ายขึ้น เมื่อหมากของคู่แข่งถูกต้อนจนกระจุกอยู่เป็นกลุ่ม หากคุณสามารถต้อนหมากของคู่แข่งจนกระจุกเป็นกลุ่มได้นั้น จะทำให้คู่แข่งเดินหมากลำบาก หากคุณกินแลกอาจทำให้เกิดช่องว่างทำให้หมากของคู่แข่งมีช่องเดินได้อีกครั้ง เมื่อคุณมีจำนวนหมากน้อยกว่าคู่แข่ง หากคุณมีหมากมากกว่าคู่แข่งและคุณกำลังถือความได้เปรียบอยู่ ให้เริ่มกินหมากของคู่แข่งทันที คุณจะได้เปิดช่องการโจมตีให้แก่ตัวคุณเองในตาถัดไป คุณจะโดนต่อเบี้ยได้ การต่อเบี้ยคือการที่คุณได้นำเบี้ยสองตัวมาต่อกันในแถวเดียวกัน ซึ่งจะทำให้ประโยชน์ของทั้งสองตัวนั้นมีน้อยลงและกันทางเดินบนกระดานของคุณได้ อย่างไรก็ตามหากคุณทำให้ฝ่ายคู่แข่งนั้นต่อเบี้ยของเขาหลังจากการกินแลกนั้น เป็นการเดินที่มีประโยชน์อย่างยิ่ง มันอาจจะฟังดูพูดแล้วง่ายกว่าทำจริง แต่คุณจำเป็นต้องคิดถึงแผนระยะยาวหากคุณต้องการชนะเกมหมากรุกทุกๆ ครั้ง ในทุกๆ การเดินแต่ละหมากคุณควรนึกถึงเป้าหมายสามอย่างไว้ในใจ หากคุณยึดเป้าหมายเหล่านี้เป็นหลัก มันจะทำให้คุณพัฒนาฝีมือในการวางแผนล่วงหน้าหลายๆ ตาเพื่อเอาชนะเกมได้ดียิ่งขึ้น   วางแผนการใช้หมากหลายๆ ตัวไว้ล่วงหน้าบ่อยๆ (เรือ,  ม้า, ควีน, บิชอป) ให้นำหมากออกจากจุดเริ่มต้นเพื่อสร้างโอกาสการเดินที่หลากหลาย ควบคุมพื้นที่ตรงกลางกระดาน เพราะการต่อสู้มักอยู่บริเวณกลางกระดานเป็นส่วนใหญ่ ปกป้องคิงของคุณ แม้ว่าคุณจะมีการโจมตีที่แข็งแกร่งที่สุดก็ตาม แต่ถ้าหากคิงของคุณนั้นเปิดช่องว่าง คุณจะมีโอกาสแพ้เกมนั้นได้โดยทันที หมากรุกนั้นมีโมเมมตัมของเกมอยู่ หากคุณถือโมเมมตันของเกมได้แล้วนั้น คุณต้องรักษามันไว้ให้ดีหากคู่แข่งนั้นเดินหมากพยายามตามกินคุณอย่างไม่ลดละ ให้คอยขยับหมากหนีไม่ให้เขาโจมตีคุณได้ ให้ค่อยๆ คิดค่อยๆ เดินกินหมากของคู่แข่งทีละเล็กทีละน้อย ให้พึงระลึกไว้เสมอว่าคุณอาจชนะการต่อสู้แต่คุณก็ยังสามารถแพ้เกมได้ อย่าเดินหมากเข้าไปหากคุณยังสามารถถูกโจมตีสวนได้ ให้ค่อยๆ กินหมากคู่แข่งที่วางไว้ป้องกัน, ยึดพื้นที่กลางกระดานไว้และรอเข้าโจมตีในจุดที่สำคัญที่สุดของหมากคู่แข่ง การกดหมากคือการที่คุณตรึงหมากของคู่แข่งเอาไว้หลายตัว ทำให้หมากของคู่แข่งไม่สามารถขยับได้โดยไม่เปิดช่องว่างให้คุณกินหมากสำคัญอีกตัว การกดหมากเป็นแผนการควบคุมเกมที่ค่อยเป็นค่อยไป และจะทำให้คุณมีชัยเหนือคู่แข่ง ในการใช้การกดหมากนั้นคุณจะต้องดูว่ามีจุดไหนบ้างที่หมากแต่ละหมากเดินได้ ส่วนใหญ่แล้วหมากที่มีช่องการเดินที่จำกัดจะตกเป็นเหยื่อของคุณได้โดยง่าย จากนั้นแทนที่จะโจมตีเพื่อกินหมาก ให้คุณกดหมากของฝ่ายคู่แข่งและจัดให้หมากของคุณสามารถกินตัวนั้นได้ไม่ว่าจะเดินไปทางไหนก็ตาม ทำให้หมากของคู่แข่งอันนั้นหมดประโยชน์ในการใช้งานไปได้หลายตา การจับหมากเป็นตัวประกัน นั้นคือเมื่อคุณเปิดโอกาสให้ฝ่ายคู่แข่งกินหมากคุณได้ โดยที่คุณเองก็สามารถกินหมากของคู่แข่งคืนได้ในตาถัดไปทันที ซึ่งคู่แข่งของคุณอาจกินหรือไม่กินก็ได้ สิ่งสำคัญในการจับตัวประกันคือการที่คุณนั้นเป็นฝ่ายคุมเกม การเสียบหมากคือการที่หมากของคุณนั้นสามารถโจมตีหมากฝั่งตรงข้ามได้สองหมากหรือมากกว่านั้นได้ การวางแผนและใช้งานการเสียบหมากนั้นเป็นวิธีที่ยอดเยี่ยมในการนำมาซึ่งความได้เปรียบและชัยชนะ ยกตัวอย่างเช่นหากคุณสามารถเสียบควีนและคิงของคู่แข่งได้ คู่แข่งจะไม่มีทางเลือกอื่นนอกจากจะต้องเสียควีนไป ซึ่งจะมอบความได้เปรียบให้แก่คุณซึ่งอาจจะทำให้คุณชนะเกมนั้นเลยก็ได้ เมื่อใดที่คุณจะใช้การเสียบหมาก ให้จดจำข้อแนะนำเหล่านี้ไปใช้  การเสียบหมากสามารถทำได้ง่ายที่สุดโดยใช้ ม้า เพราะว่าม้านั้นมีการเดินที่แปลกกว่าหมากอื่น ทำให้ม้าสามารถโจมตีหมากได้หลายตัวโดยที่ตัวม้านั้นอยู่นอกระยะการโจมตีของหมากอื่น พยายามเสียบหมากที่มีความสำคัญ การเสียบหมากคิงและควีนนั้นจะเป็นการเสียบหมากที่ดีที่สุด โดยจะมีชื่อเรียกว่า เสียบราชวงศ์ การเสียบหมากนั้นจะได้ผลดีที่สุดเมื่อการเสียบนั้นต้องทำให้ฝ่ายคู่แข่งต้องตอบโต้การเสียบโดยทันที เช่นการเสียบควีน หรือการทำให้คิงของฝ่ายคู่แข่งตกอยู่ในอันตราย คุณต้องมองความเป็นไปของเกมทั้งกระดาน ประเมินทุกการเดินคุณสามารถทำได้ อย่าเดินหมากเพราะแค่ว่าคุณต้องเดินแต่ให้ใช้เวลาค่อยๆ พิจารณาการเดินที่ดีที่สุดสำหรับในแต่ละตา ซึ่งการเดินที่ดีที่สุดนั้นขึ้นอยู่กับสถานการณ์ แต่คุณสามารถใช้คำถามเหล่านี้ในการตัดสินใจขั้นพื้นฐานว่าแต่ละการเดินนั้นเป็นการเดินที่ดีหรือไม่? ดังต่อไปนี้  หมากของเราจะปลอดภัยกว่าเดิมหรือเปล่านะ? ฉันเปิดช่องว่างคิงของฉันหรือหมากที่สำคัญอื่นๆ หรือเปล่านะ? ฝั่งคู่แข่งสามารถทำอันตรายหมากของฉันได้ทันทีหรือทำให้ฉันต้องเดินกลับจนเสียตาหรือเปล่านะ? การเดินนี้จะสร้างความกดดันให้กับคู่แข่งจนฉันได้เปรียบหรือเปล่านะ? คุณต้องรักษาการควบคุมพื้นที่กลางกระดานไว้ แต่คุณก็อาจต้องโจมตีหมากคู่แข่งด้วยทีมหมากของคุณเช่นกัน หมากแต่ละตัวของคุณนั้นก็เปรียบเสมือนกันกับเครื่องดนตรีแต่ละชิ้นในวงออเครสต้า แต่ละหมากนั้นมีหน้าที่เฉพาะตัวของมันอยู่แต่ผลลัพท์จะออกมาดีที่สุดเมื่อได้ใช้ทุกหมากร่วมกัน การกินหมากของคู่แข่งอย่างต่อเนื่องจะทำให้คู่แข่งนั้นไม่มีหมากเหลือมาป้องกันคิงของเขาได้ หากคุณคอยโจมตีด้วยทีมหมากสัก 2-3 ทีมของคุณคอยสนับสนุนนั้น จะทำให้คุณสามารถรักษาความได้เปรียบในเกมไว้ได้ ควีนเป็นหมากที่แข็งแกร่งที่สุดในเกมและไม่ควรจะเอาไปกินแลกกับฝ่ายตรงข้ามแม้ว่าจะกินแลกกับควีนด้วยกันก็ตาม ควีนนั้นเป็นหมากที่โจมตีได้รอบด้านฉะนั้นควรนำไปใช้โจมตีมากกว่ากินแลก คุณควรปกป้องควีนอยู่ตลอดเวลาเพราะว่าคู่แข่งส่วนใหญ่ของคุณจะยอมแลกทุกหมากของเขา (ยกเว้นควีนของเขาเอง)เพื่อเข้าโจมตีและกินควีนของคุณ ควีนจะมีประสิทธิภาพสูงสุดเมื่อได้รับการสนับสนุน ผู้เล่นส่วนใหญ่มักคอยสังเกตการเดินควีนของฝ่ายตรงข้ามอยู่เสมอตามสัญชาติญาณ คุณสามารถใช้ควีนเพื่อล่อหมากของศัตรูให้เข้ามาอยู่ในระยะโจมตีของเรือ, บิชอปและม้า บิชอปนั้นมีระยะโจมตีที่ไกล ในการควบคุมกระดานอย่างมีประสิทธิภาพโดยเฉพาะในช่วงต้นเกมนั้นจะต้องใช้บิชอปทั้งสองตัว ขยับเบี้ยของคุณไปยัง D4/D5 หรือ E4/E5 เพื่อเปิดช่องการเดินให้กับบิชอปและช่วยให้คุณคุมพื้นที่กลางกระดานได้ง่ายขึ้น ให้นำบิชอปออกจากจุดเริ่มต้นในช่วงต้นเกม คอยใช้ระยะการโจมตีที่ไกลของพวกมันให้เป็นประโยชน์ในระหว่างที่คุณกำลังวางแผนการใช้เรือและควีนต่อไป คิง เป็นหมากที่สำคัญที่สุดบนกระดานเพราะว่าคุณจะแพ้ทันทีหากเสียคิงไป อย่างไรก็ตามหมากตัวอื่นๆ ของคุณก็มีความสำคัญไม่ควรใช้ทิ้งขว้างเช่นกัน หากยึดตามหลักคณิตศาสตร์และเรขาคณิตของกระดานหมากรุก หมากบางตัวนั้นมีความสำคัญมากกว่าหมากตัวอื่น ให้จดจำการจัดอันดับนี้เวลาคุณจะกินหมากของคู่แข่ง ยกตัวอย่างเช่น คุณคงไม่อยากให้หมากที่มีความสำคัญอย่างเรือนั้นต้องไปเสี่ยงอันตรายเพื่อที่จะกินแค่ม้าของคู่แข่ง  เบี้ย = 1 แต้ม ม้า = 3 แต้ม บิชอป = 3 แต้ม เรือ = 5 แต้ม ควีน = 9 แต้ม  ตัวหมากในเกมนั้นบางครั้งจะถูกเรียกว่า “วัตถุ” การมีความได้เปรียบทางวัตถุไปจนถึงช่วงท้ายเกมนั้นสามารถมอบโอกาสที่ดีในการเอาชนะคู่แข่งของคุณได้ ตาเปิดเกมในหมากรุกนั้นหมายถึงสองตาแรกของเกม ซึ่งทั้งสองตาจะเป็นตัวกำหนดแผนการเบื้องต้นของคุณท้งเกม เป้าหมายของคุณในตาเปิดเกมคือต้องสร้างโอกาสหรือนำตัวหมากที่แข็งแกร่งออกจากจุดเริ่มต้นให้มากที่สุดเท่าที่จะทำได้ ซึ่งการเดินตาเปิดที่ดีนั้นสามารถพิจารณาได้จากหลายปัจจัย:  เดินเบี้ยของคุณไปยังตรงกลางกระดาน เป็นการเปิดทางให้หมากที่สำคัญสามารถเดินได้สะดวกขึ้น วิธีที่ธรรมดา แต่ใช้ได้ผลดีคือให้ขยับเบี้ยที่อยู่หน้าคิงขึ้นไป 2 ช่องข้างหน้า จากนั้นให้ขยับเบี้ยหน้าควีนไป 2 ช่องข้างหน้าในตาต่อไปถ้าสามารถเดินได้โดยไม่เสี่ยงที่จะถูกคู่แข่งกิน วิธีนี้จะเปิดทางเดินให้กับบิชอป ทำให้การเข้าป้อมเร็วขึ้นและหากเดินต่ออย่างถูกต้อง จะสามารถสร้างป้อมที่เน้นการป้องกันมากกว่าการโจมตี ตาเปิดเกมของคุณนั้นจะขึ้นอยู่ว่าคุณเล่นเป็นสีขาวหรือสีดำเช่นกัน เพราะว่าสีขาวนั้นเริ่มเดินก่อนคุณจะต้องเปิดการจู่โจมและเข้าควบคุมเกมหากคุณเป็นสีขาว ส่วนหากเป็นสีดำ คุณควรรักษาที่มั่น ค่อยๆ เดินและรอให้สีขาวนั้นเปิดช่องว่างก่อนที่คุณจะโจมตีสวน อย่าเดินหมากเดิมติดกันหลายตา นอกจากว่าหมากตัวนั้นกำลังแย่หรือกำลังจะโดนกิน เพราะว่าหากคุณเดินหลายหมากพร้อมกัน คู่แข่งของคุณก็จะต้องรับมือกับหลายหมากของคุณเช่นกัน อย่าเดินเบี้ยบ่อย เป้าหมายของการเดินตาเปิดที่ดีคือการเปิดทางเดินให้กับหมากตัวสำคัญและการเดินเบี้ยบ่อยๆ อาจสร้างความได้เปรียบให้แก่คู่แข่งได้ พยายามอย่าขยับควีนในช่วงต้นเกม ผู้เล่นใหม่หลายคนนั้นทำพลาดโดยการขยับควีนตั้งแต่ต้นเกม ซึ่งอาจทำให้ควีนนั้นเสี่ยงต่อการถูกกิน ทำให้ต้องขยับควีนหนีและเสียตาเดินไปอีกหนึ่งตา ให้ยึดหลักการตามนี้ไว้ในใจและลองดูลิสต์การเดินตาเปิดที่เหล่าแกรนด์มาสเตอร์ใช้ในการแข่งขันสมัยใหม่ดูสิ ในการเอาชนะคู่แข่งในหมากรุกนั้นคุณจะต้องคิดล่วงหน้าสำหรับตาต่อๆ ไปตลอดเวลา คอยจัดเตรียมแผนการโจมตีที่ซับซ้อนเพื่อชิงไหวพริบคู่แข่ง การเดินตาแรกของคุณนั้นจะเป็นการเตรียมแผนสำหรับทั้งเกม ซึ่งจะนำไปสู่การโจมตีครั้งแรกหรือการควบคุมพื้นที่บางส่วนบนกระดาน วิธีที่ดีที่สุดสำหรับผู้เล่นใหม่ในการเรีนรู้วิธีการวางแผนล่วงหน้าคือ ฝึกฝนการเดินตาเปิดเบื้องต้นดังต่อไปนี้:  “ลุยส์ โลเปซ” คือวิธีการเดินตาเปิดแบบคลาสสิค ที่จะขยับบิชอปออกเพื่อใช้โจมตี ให้ขยับเบี้ยหน้าคิงออกไปข้างหน้าสองช่องหลังจากนั้นให้ขยับม้าไปที่ตำแหน่ง F3 (ฝ่ายสีขาว) ซึ่งจะปิดท้ายด้วยการขยับบิชอปขึ้นไปจนเกือบสุด ที่ตำแหน่งที่ห่างจากเบี้ยของฝั่งตรงข้าม1ช่อง  “เปิดเกมแบบอังกฤษ” คือการเดินตาเปิดที่ช้าและพลิกแพลงได้ โดยให้ขยับเบี้ยตำแหน่ง C2 ขึ้นไป 1 ช่อง จากนั้นตามด้วยการขยับเบี้ย G2 ออกเพื่อเปิดช่องเดินให้กับบิชอปข้างคิง (หากเป็นฝ่ายสีดำ ให้ขยับไปกลางกระดานเลย) หรือเพื่อม้าฝั่งควีน (หากเป็นฝ่ายสีดำ ให้ขยับไปด้านข้าง)  ลองใช้แผนที่เสี่ยงอันตรายเช่น “กลเม็ดคิง” ที่ถูกใช้โดยแกรนด์มาสเตอร์ตั้งแต่ บ๊อบบี้ ฟิชเชอร์ เป็นต้นไป การเดินเปิดตาที่น่าสนใจอันนี้อาจทำให้ผู้เล่นใหม่นั้นเสียเปรียบได้ง่ายตอนต้นเกม โดยการขยับเบี้ยหน้าคิงทั้งสองตัว (E2 และ F2) ขึ้นไปสองช่องในช่วงตาเปิด ซึ่งฝ่ายสีดำมักจะเข้าโจมตีตั้งแต่เริ่มทันที เพราะเห็นว่าคุณได้เปิดช่องให้ แต่กำแพงของเบี้ยจะสร้างปัญหาให้กับคู่แข่งในตาต่อๆ ไปแน่นอน  ลองใช้ “กลเม็ดควีน” เพื่อควบคุมพื้นที่กลางกระดาน โดยฝ่ายสีขาวเริ่มจากขยับเบี้ยหน้าควีนไปยัง D4 เป็นการล่อให้ฝ่ายสีดำขยับเบี้ยมายัง D5 จากนั้นฝ่ายขาวสามารถตอบโต้ด้วยการขยับเบี้ยหน้าบิชอปไปยัง C4 แผนการนี้จะทำให้รูปการเล่นเกมขยับไปยังกลางกระดานและเปิดช่องการเดินให้กับควีนและบิชอป.ในการป้องกันกลเม็ดควีน สามารถใช้ “ป้องกันแบบฝรั่งเศส” โดยสำหรับฝ่ายสีดำเริ่มได้โดยขยับเบี้ยหน้าคิงไปยัง E6 ซึ่งฝ่ายสีขาวมักจะตอบโต้ด้วยการขยับเบี้ยหน้าควีนไปยัง D5 ซึ่งจะเปิดทางให้คุณใช้บิชอปสำหรับการโจมตี หากฝ่ายสีขาวกินเบี้ยของคุณที่ E6 จะทำให้คิงของฝ่ายสีขาวเปิดโล่ง ซึ่งอาจทำให้ฝ่ายขาวขยับม้ามายัง C3 ซึ่งจะทำให้คุณสามารถขยับบิชอปมายัง B4 เพื่อตรึงม้าของฝ่ายตรงข้ามไว้ได้ วิธีนี้สามารถใช้ได้ครั้งเดียวต่อผู้เล่นเท่านั้นเพราะว่าผู้เล่นที่มีประสบการณ์จะมองออกและไม่ปล่อยให้คุณชนะตามแผน ซึ่งหมายถึงเพื่อนผู้เชี่ยวชาญนั้นเป็นวิธีที่ดีที่จะหลอกผู้เล่นใหม่และเอาชนะพวกเขาได้อย่างง่ายดาย    ฝ่ายสีขาว: ขยับเบี้ยหน้าคิงไปข้างหน้า1ช่อง (E7-E6) จากนั้นขยับบิชอปข้างคิงไปยัง C6 และขยับควีนไปยัง F6 จบโดยการขยับควีนไปยัง F2  ฝ่ายสีดำ: ขยับเบี้ยหน้าคิงไปข้างหน้า1ช่อง (E2-E3) จากนั้นขยับบิชอปข้างคิงไปยัง C4 และขยับควีนไปยัง F3 จบโดยการขยับควีนไปยัง F7   วิธีการป้องกัน เพื่อนผู้เชี่ยวชาญ ให้ขยับม้าออกมากันทางหากคุณมองเห็นว่าคู่แข่งกำลังจะใช้ เพื่อนผู้เชี่ยวชาญ ซึ่งคู่แข่งของคุณมักจะไม่ยอมแลกควีนกับม้าของคุณหรอก คู่แข่งมักจะตอบโต้ด้วยการถอยควีนกลับไปยังช่อง E7 เพื่อเล็งคิงของคุณเหมือนเดิมแทนที่จะรุกเข้ามาต่อ สิ่งที่คุณควรคำนึงไว้เวลาเล่นหมากรุกคือจะทำอย่างไรเพื่อที่จะควบคุมพื้นที่กลางกระดาน โดยเฉพาะอย่างยิ่ง 4 ช่องกลางของกระดาน เพราะว่าจากพื้นที่ตรงนั้น คุณสามารถโจมตีจุดไหนก็ได้ของกระดาน ซึ่งจะทำให้คุณควบคุมจังหวะและทิศทางของเกมได้ ยกตัวอย่างเช่น ม้า จะสามารถเดินได้ถึง 8 แบบเมื่ออยู่กลางกระดาน แต่มีแค่ 2 แบบเมื่ออยู่ตรงขอบกระดาน ซึ่งวิธีการควบคุมกลางกระดาน มีสองวิธีง่ายๆ ดังนั้น   สนับสนุนบริเวณตรงกลาง คือการค่อยๆ เดินหมากช้าๆ ไปยังบริเวณตรงกลางโดยใช้หมากหลายตัว โดยใช้ม้าและบิชอปคอยสนับสนุนจากทางข้างกระดาน สามารถเข้ามากินหมากได้หากคุณถูกโจมตี วิธีนี้เป็นวิธีการเข้ายึดพื้นที่แบบช้าๆ ที่พบเห็นได้ในการเล่นทั่วไป  เข้ายึดจากด้านข้าง เป็นวิธีการเล่นแบบสมัยใหม่ซึ่งจะเข้าควบคุมบริเวณตรงกลางกระดานจากด้านข้าง โดยใช้เรือ, ควีนและม้าของคุณขยับไปยังบริเวณขอบกระดาน ทำให้คู่แข่งไม่สามารถยึดพื้นที่กลางกระดานได้โดยไม่ถูกกิน หลังจากที่คุณเริ่มเดินตาเปิดไปแล้ว ก็จะได้เวลาเตรียมการแผนการโจมตี คุณจะต้องจดจำแหน่งหมากแต่ละตัวให้อยู่ในช่องที่ดีที่สุดในการเดินและการกินหมากฝ่ายคู่แข่งตั้งแต่ต้นเกม  หากคุณไม่ได้ถูกกดดันจากฝ่ายคู่แข่งหรือต้องป้องกันจากการถูกโจมตีทันที วิธีที่ดีที่สุดในการเดินคือ เดินหมากในละตาโดยไม่ซ้ำหมากกัน คุณไม่จำเป็นต้องเดินทุกหมาก คุณไม่จำเป็นต้องเดินเบี้ยทุกตัวไปข้างหน้า เพราะนอกจากจะไม่ทำให้คุณชนะแล้วยังทำให้การป้องกันคิงของคุณอ่อนแอลงอีกด้วย การเข้าป้อมคือการเดินระหว่างคิงและเรือ ซึ่งจะทำให้เรือนั้นเป็นกำแพงกันคิงจากการโจมตี ซึ่งช่องเหนือคิงก็ยังมีเบี้ยคอยกันอยู่เช่นกัน การเข้าป้อมเป็นเทคนิคการป้องกันที่มีประสิทธิภาพยอดเยี่ยมสำหรับผู้เล่นใหม่ที่กำลังหัดเล่นเกม ซึ่งมีวิธีการทำดังนี้  เคลียร์พื้นที่ระหว่างคิงกับเรือของคุณโดยการขยับบิชอปและม้า(และควีนด้วยก็ได้)ออก พยายามรักษาเบี้ยไว้เป็นกำแพงป้องกัน คุณสามารถเข้าป้อมฝั่งซ้ายหรือขวาก็ได้ ขยับทั้งคิงและเรือภายในตาเดียวกัน สลับตำแหน่งทั้งสองหมาก ซึ่งหากคุณเข้าป้อมจากทางฝั่งคิง คิงของคุณจะอยู่ที่ G1 และเรือจะอยู่ที่ F1  โปรดจำไว้ว่า คิงและเรือจะต้องไม่เคยเดินมาก่อนที่จะทำการเข้าป้อม หากตัวใดตัวหนึ่งเคยเดินมาก่อนแล้ว จะไม่สามารถทำการเข้าป้อมได้ อีกส่วนที่จะทำให้คุณชนะการเล่นหมากรุกได้คือความสามารถในการอ่านใจคู่แข่งโดยที่ไม่ให้คู่แข่งอ่านใจคุณได้ อย่าเดินหมากจนกว่าจะแน่ใจว่าการเดินนั้นถูกต้อง คุณจะต้องคิดแผนการเดินล่วงหน้าหลายตาเสมอ. ซึ่งหมายถึงการรู้ว่าหมากทุกตัวของคุณสามารถเดินแบบไหนได้บ้างในสถานการณ์ใดบ้างและจะต้องคาดการณ์การเดินตอบโต้ของคู่แข่งที่จะเกิดขึ้นหลังจากที่คุณเดินหมากของคุณ ความสามารถเหล่านี้ไม่ได้มาโดยง่ายและจำเป็นต้องพึ่งการฝึกฝน การดำเนินเกมหมากรุกนั้นสามารถแบ่งออกได้เป็น 3 ช่วง ซึ่งแต่ละช่วงจะมีความสำคัญและส่งผลต่อกันและกันเสมอ ผู้เล่นหมากรุกชั้นยอดจะคิดแผนล่วงหน้าในหัว 10-12 ตา และคอยคิดแผนการอย่างน้อย 3-4 แผนตลอดเวลาการเล่นเพื่อไว้ตอบโต้กับการเดินของคู่แข่ง ผู้เล่นระดับสูงนั้นเข้าใจว่าแต่ละหมากที่แลกไปในช่วงตาแรกๆ ของเกมนั้นจะส่งผลต่อการเล่นไปจนถึงช่วงท้ายเกมแน่นอน และพวกเขาจะวางแผนการเล่นในหัวตามสถานการณ์ที่ต้องเผชิญ   ช่วงต้นเกม คือช่วงที่คุณจะกำหนดความเป็นไปของเกม. การเดิน 4-5 ตา แรกของคุณจะเปิดช่องการเดินให้กับหมากหลายตัวและจะเริ่มการต่อสู้เพื่อชิงพื้นที่กลางกระดาน คุณสามารถเน้นการโจมตีคู่แข่งอย่างต่อเนื่องให้เขาต้องคอยระวังการโจมตีของคุณหรือคุณจะเน้นการป้องกัน คอยระวังหมากของคุณ รอให้คู่แข่งได้เดินก่อนและคอยสังเกตการเดินของคู่แข่งก็ได้  ช่วงกลางเกม คือช่วงแห่งการเตรียมตัวเพื่อการเล่นท้ายเกม. คุณจะใช้หมากกินแลก, ยึดพื้นที่กลางกระดานและจัดทีมโจมตี 1-2 ทีมเพื่อคอยจู่โจมเวลาคู่แข่งเปิดช่องว่าง ในช่วงนี้การกินแลกสามารถส่งผลดีต่อแผนของคุณได้ แต่คุณจะต้องคอยระลึกไว้เสมอว่าจะกินแลกอย่างไรให้คุ้มค่า และควรจะแลกหมากใดของคุณกับคู่แข่งเพื่อสร้างโอกาสแห่งชัยชนะให้แก่คุณ  ช่วงท้ายเกม จะมีหมากเหลือกันอยู่ฝั่งละไม่กี่ตัว และแต่ละตัวนั้นมีความสำคัญอย่างยิ่ง. ช่วงท้ายเกมอาจจะดูเหมือนเป็นช่วงที่เร้าใจที่สุด แต่แท้จริงแล้วนั้นการต่อสู้ส่วนใหญ่นั้นเกิดขึ้นก่อนจะถึงท้ายเกมแล้ว ผู้เล่นที่สามารถกุมความได้เปรียบมาตลอดช่วงกลางเกมนั้น ในช่วงท้ายเกมก็จะถึงเวลาวางรุกฆาตใส่คู่แข่งของตน ในช่วงต้นเกม บิชอปและม้ามีประโยชน์เท่าๆ กัน อย่างไรก็ตามในช่วงท้ายเกม บิชอปมีความคล่องตัวในการเดินที่สูงขึ้นเนื่องจากกระดานมีพื้นที่โล่งมากขึ้นแต่ม้านั้นยังมีความคล่องตัวเท่าเดิม ก่อนที่คุณจะทำการกินแลกนั้นให้จดจำไว้เสมอว่า บิชอปอาจจะไม่ได้สำคัญมากนักในช่วงต้นเกม แต่พวกมันจะมีประโยชน์กับคุณในช่วงท้ายเกมอย่างแน่นอน เบี้ยอาจดูไร้ค่าในช่วงต้นเกม แต่พวกมันจะกลายเป็นหมากที่สำคัญในช่วงท้ายเกมที่กระดานเริ่มว่าง พวกมันจะคอยสนับสนุนหมากที่แข็งแกร่งกว่า, คอยกินพื้นที่กระดานเพื่อเพิ่มความกดดันและเป็นโล่กำบังที่ยอดเยี่ยมให้แก่คิงได้ ซึ่งประโยชน์เหล่านี้ของเบี้ยจะหายไปหากคุณถูกต่อเบี้ยตั้งแต่ต้นเกม (การวางเบี้ยต่อกันให้อยู่ในช่องเดียวกัน) ให้เก็บเบี้ยของคุณไว้ด้วยกันและให้พวกมันสนับสนุนกันและกันตามแนวขวาง เมื่อช่วงท้ายเกมที่เหลือหมากไม่กี่ตัวบนกระดานแล้ว คุณสามารถเดินเบี้ยขึ้นไปจนสุดเพื่อเลื่อนขั้นเบี้ยให้เป็นควีน จะสามารถมอบชัยชนะให้แก่คุณได้ หากคุณกำลังเสียความได้เปรียบ และรู้ตัวว่าคุณไม่สามารถวางรุกฆาตแก่คู่แข่งได้ด้วยหมากที่คุณมีอยู่แล้วนั้น คงถึงเวลาที่คุณจะทำห้เกมเสมอ ในการเล่นแบบแข่งขันนั้น คุณจะต้องรู้ตัวว่าเมื่อไหรที่คุณหมดหนทางชนะแล้ว (เช่นคุณเหลือแค่คิง, เบี้ยและหมากอื่นๆ อีก 1-2 ตัว, คู่แข่งไล่บี้คุณจนต้องหนีทุกตาและอื่นๆ) และคุณควรจะเล็งที่จะทำให้เกมเสมอแทนที่จะแพ้ แม้ว่าในหลายครั้งความพ่ายแพ้มันดูจะหลีกเลี่ยงไม่ได้เลยก็ตาม แต่ยังมีหลายวิธีที่จะเปลี่ยนเกมของคุณที่กำลังจะแพ้ให้กลายมาเป็นเสมอได้   การรุกล้อ คือการบังคับให้ฝ่ายคู่แข่งไม่สามารถหลีกการโดนรุกได้ ซึ่งคุณเองก็ไม่ได้รุกฆาตฝ่ายคู่แข่ง คุณแค่ทำให้คู่แข่งต้องพยายามหลบการรุกของคุณแต่ไม่สามารถขยับหนีเพื่อออกจากการรุกคุณต่อไปได้ วิธีมักจะใช้เป็นการโจมตีสุดท้ายเพื่อให้คู่แข่งนั้นต้องติดอยู่ในวังวน โจมตีและป้องกันสลับตากันอย่างไม่รู้จบ  การอับ คือเมื่อคิงของคุณยังไม่ได้ถูกรุก แต่ไม่สามารถขยับไปทางอื่นโดยที่จะไม่ถูกรุกในตาต่อไปได้ ซึ่งผู้เล่นย่อมไม่ยอมให้คิงของตนเข้าไปยังตำแหน่งที่จะถูกรุกได้ เกมจึงเสมอ  การเดินซ้ำไปมาสามครั้ง หากมีการเดินที่ซ้ำกันเป็นจำนวนสามตา หรือกำลังจะเกิดเหตุการณ์เช่นนี้ในช่วงเริ่มต้นของตาถัดไป ผู้เล่นสามารถอ้างสิทธิให้เกมเสมอได้ มีหมากบนกระดานไม่พอ จะมีบางสถานการณ์ที่การเอาชนะกันนั้นเป็นไปไม่ได้เลย ยกตัวอย่างเช่น  เหลือแค่คิงสองตัวบนกระดาน เหลือแค่คิงกับบิชอป โดยที่ฝ่ายตรงข้ามเหลือแค่คิง เหลือแค่คิงกับม้า โดยที่ฝ่ายตรงข้ามเหลือแค่คิง เหลือแค่คิงกับม้าสองตัว โดยที่ฝ่ายตรงข้ามเหลือแค่คิง คุณสามารถพัฒนาฝีมือการเล่นหมากรุกโดยที่ไม่ต้องมีคู่แข่งก็ได้ เช่นฝึกด้วยปัญหาเชาว์หมากรุก ที่จะจำลองสถานการณ์หมากรุกให้กับคุณโดยให้คุณแก้ไขปัญหาโดยการทำรุกฆาตให้ได้ภายใน 1-2 ตา มีปัญหาเชาว์หมากรุกนับร้อยแบบให้คุณเลือกฝึกบนหนังสือปัญหาเชาว์หมากรุก, ฝึกหมากรุกกับคอมพิวเตอร์ (เวอร์ชั่นวินโดว์ 7 มีความยากถึง 10 เลเวล) หรือเล่นหมากรุกออนไลน์ หากคุณฝึกอย่างต่อเนื่องเป็นเวลานาน คุณจะเข้าใจถึงการวางหมากในแต่ละจุดอย่างถ่องแท้และเข้าใจถึงการโจมตีที่ซับซ้อนแยบยล แม้ว่าคุณอาจจะไม่ได้พบเจอกับสถานการณ์บนกระดานหมากรุกแบบที่มีในปัญหาเชาว์เป๊ะๆ ก็ตาม การฝึกฝนด้วยปัญหาเชาว์หมากรุกจะมอบความสามารถในการมองจุดหรือมุมที่เป็นไปได้เพื่อการเดินที่ดีที่สุดในแต่ละหมาก รวมถึงการจัดแผนการเดินหมากของคุณ ให้ลองหาปัญหาเชาว์หมากรุกตามอินเตอร์เน็ต หรือให้ลองดูจากในหนังสือตามห้องสมุดก็ได้ ทั้งสองวิธีนี้จะมีปัญหาเชาว์หมากรุกให้แก่คุณแน่นอน
สังเกตการเดินของคู่แข่งอย่างรอบคอบ. รู้ว่าเมื่อไหร่ควรกินแลกหมาก. เตรียมแผนล่วงหน้า 5-6 ตา ตลอดเวลา. ให้ถือความได้เปรียบจนกว่าจะกินหมากส่วนใหญ่ได้ ดีกว่ารีบเร่งเข้าโจมตี. เรียนรู้การกดหมาก. เรียนรู้การเสียบหมาก. ให้ประเมินการเดินแต่ละตาอย่างถี่ถ้วน. จัดหมากของคุณเป็นทีมเพื่อโจมตีหมากของคู่แข่ง. ให้ปกป้องควีนด้วยเรือและบิชอปตลอดเวลา. อย่าเอาบิชอปมาอยู่ใกล้กับเบี้ยของคุณ. ทำความเข้าใจถึงความสำคัญของหมากแต่ละชนิด และปกป้องหมากแต่ละตัวตามนั้น. เข้าใจถึงเป้าหมายของการเดินในตาเปิดเกมที่ดี. คิดล่วงหน้าซัก 3- 4 ตา และใช้แต่ละตาในการเตรียมการโจมตีที่ซับซ้อน. ลองใช้แผนสี่ตา “เพื่อนผู้เชี่ยวชาญ” เพื่อเอาชนะเกมในเกือบจะทันที. ควบคุมบริเวณจัตุรัสตรงกลางกระดาน เพื่อควบคุมเกม. เตรียมการแผนการใช้หมากของคุณหมากละตา. เรียนรู้การเข้าป้อม. คิดวางแผนทั้งเกมตั้งแต่ช่วงการเดินตาเปิด. ในช่วงท้ายเกมนั้น บิชอปมีประโยชน์มากกว่าม้า. ใช้จุดเด่นในด้านจำนวนของเบี้ย บนกระดานที่เริ่มว่างให้เป็นประโยชน์. รู้ว่าเมื่อไหรควรทำให้เกมเสมอ. กฎการเดินห้าสิบ หากมีการเดินหมากกันมาแล้วถึง 50 ตา โดยที่ไม่มีหมากถูกกินหรือไม่มีการเดินของหมากเบี้ยอีก คุณสามารถขอให้เกมเสมอได้
 หมั่นฝึกซ้อมหมากรุกในยามว่าง.
https://www.wikihow.com/Win-at-Chess https://www.wikihow.com/Win-at-Chess https://www.wikihow.com/Win-at-Chess
Winning As an Intermediate Player Winning As a Beginner Winning As an Advanced Player